mteb/GreekLegalCodeClassification huggingface dataset:
35. ΑΠΟΦΑΣΙΣ ΥΠΟΥΡΓΟΥ ΕΣΩΤΕΡΙΚΩΝ Αριθ.131400 της 14 Νοεμ./3 Δεκ. 1962 (ΦΕΚ Β' 441) Περί συντάξεως ιδίων εκλογικών καταλόγων εις νεοϊδρυθείσας ενορίας. Εχοντες υπ' όψιν τας διατάξεις του άρθρ. 91 του Ν.Δ.4274/62 "περί τροποποιήσεως και συμπληρώσεως της εκλογικής νομοθεσίας", αποφασίζομεν: Καθορίζομεν τας λεπτομερείας διά την σύνταξιν ιδίων καταλόγων εκλογικών βιβλιαρίων εις νεοϊδρυθείσας από του έτους 1946 και εντεύθεν ενορίας δήμων και κοινοτήτων των περιφερειών των πρώην δήμων Αθηναίων, Πειραιώς και Θεσσαλονίκης, ως ακολούθως: Εις ους δήμους και κοινότητας των ως άνω περιφερειών ιδρύθησαν νέαι ενορίαι, προελθούσαι εκ μιας ή εκ πλειόνων προϋφισταμένων τοιούτων εν τω αυτώ δήμω ή κοινοτήτι, θα συνταχθή, δι' εκάστην νεοϊδρυθείσαν ενορίαν, ίδιος κατάλογος, όστις θα περιλαμβάνη τους εκλογείς τους κατοικούντας εν τη περιφερεία αυτής και εγγεγραμμένους εις τους ισχύοντας εκλογικούς καταλόγους της ενορίας εκ τμήματος της οποίας προήλθεν η νεοιδρυθείσα ενορία. Οι κατάλογοι βιβλιαρίων των ως άνω ενοριών θα συνταχθώσι κατά την ενεργηθησομένην εκκαθάρισιν των καταλόγων εκλογικών βιβλιαρίων και εγγραφήν νέων εκλογέων, υπό των οικείων αντιπροσώπων της δικαστικής Αρχής, εφαρμοζομένων προς τούτο των διατάξεων των άρθρ. 95, 98, 99 και 101 του Ν.Δ. 4274/62. Έκαστος αντιπρόσωπος της δικαστικής Αρχής δέον να είναι εφωδιασμένος διά πλήρους σειράς καταλόγων μιας ή και πλειόνων ενοριών ή εκ τμημάτων, των οποίων προήλθεν η νεοϊδρυθείσα ενορία, προς διαπίστωσιν της εγγραφής εν τω καταλόγω του εμφανιζομένου εκλογέως. Η εξακρίβωσις του ότι ο εκλογεύς κατοικεί εν τη περιφερεία της νεοϊδρυθείσης ενορίας θα γίνη, βάσει του παρά τω ενοριακώ Ναώ τηρουμένου βιβλίου ενοριτών ή και άλλων στοιχείων παρεχομένων υπό εφημερίου του Ναού. Μετά την διαπίστωσιν ότι ο εμφανισθείς εκλογεύς είναι εγγεγραμμένος εις τον κατάλογον της ενορίας, εξ ης προήλθεν η νεοϊδρυθείσα τοιαύτη, η εν τω καταλόγω τούτω υφισταμένη εγγραφή αυτού θα καταχωρίζηται εις τον συντασσόμενον ίδιον κατάλογον της νεοϊδρυθείσης ενορίας και θα σημειούται παραπλεύρως ταύτης η παρατήρησις "Εκ του καταλόγου της ενορίας.............. (ονομαστικώς)". Μετά ταύτα ο αντιπρόσωπος της δικαστικής Αρχής θα επιφέρη την δέουσαν διόρθωσιν εις το εκλογικόν βιβλιάριον του εκλογέως διαγράφων την παλαιά ενορία και αναγράφων την νέαν τοιαύτην. Η εις το εκλογικόν βιβλιάριον γενομένη μεταβολή θα μονογραφήται υπό του αντιπροσώπου της δικαστικής αρχής και επί της μονογραφής θα τίθεται η στρογγύλη σφραγίς αυτού. Εις τους συντασσομένους ιδίους καταλόγους των νεοϊδρυθεισών ενοριών θα εγγραφώσιν και οι νέοι εκλογείς, κάτοικοι αυτών, έχοντες τας νομίμους προϋποθέσεις και μη εγγεγραμμένοι εκ καταλόγου ετέρου Δήμου ή Κοινότητος ή ενορίας. Κατά τα λοιπά ισχύουν αι διατάξεις των άρθρ. 103 και 104 του Ν.Δ. 4274/62. Η παρούσα δημοσιευθήτω διά της εφημερίδος της Κυβερνήσεως.
50. ΝΟΜΟΘΕΤ. ΔΙΑΤΑΓΜΑ υπ' αριθ. 94 της 4/5 Οκτ. 1974 (ΦΕΚ Α' 289) Περί υπαγωγής εις την κατάστασιν της Πολεμικής Διαθεσιμότητος Αξιωματικών και Ανθυπασπιστών των Ενόπλων Δυνάμεων. Άρθρ.1.-1.Δια Π.Δ/τος, εκδιδομένου τη προτάσει του Υπουργού Εθνικής Αμύνης, τίθενται εις την κατάστασιν της Πολεμικής Διαθεσιμότητος Αξιωματικοί και Ανθυπασπισταί των Ενόπλων Δυνάμεων αποστρατευθέντες ή αποταχθέντες, εάν μετά την αποστρατείαν των ή απόταξίν των, συνεπεία νόσου ή τραύματος επισυμβάντος κατά τον χρόνον κρατήσεώς των ή εκτοπίσεώς των δια πράξεις σχέσιν εχούσας προς την κατάστασιν την δημιουργηθείσαν από της 21ης Απρ. 1967, υπέστησαν ανικανότητα 100% διαπιστουμένην δια γνωματεύσεως της Ανωτάτης Υγειονομικής Επιτροπής του οικείου Κλάδου Ενόπλων Δυνάμεων. 2.Επί των εν τη προηγουμένη παραγράφω Αξιωματικών και Ανθυπασπιστών εφαρμόζονται αι εκάστοτε ισχύουσες διατάξεις περί πολεμικής Διαθεσιμότητος Αξιωματικών και Ανθυπασπιστών, πλην ούτοι δύναται να προαχθούν μόνον κατά ένα ή δύο βαθμούς, πέραν του βαθμού ον έφερον κατά τον χρόνον της αποτάξεώς των ή αποστρατείας των, εν ουδεμιά δε περιπτώσει πέραν του βαθμού του Ταξιάρχου. Άρθρ.2.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως.
11. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ Αριθ. 75751/Υ. 834 της 13/17 Δεκ. 1958 Περί αυξήσεως των υπό του Ταμείου Ασφαλίσεως Εμπόρων παρεχομένων συντάξεων. (Κατά 10%).
4. ΑΠΟΦΑΣΙΣ ΥΠΟΥΡΓΟΥ ΕΡΓ ΑΣΙΑΣ Αριθ. 85593 της 23/28 Σεπτ. 1964 (ΦΕΚ Β’ 408) Περί ανασυνθέσεως των Τ.Δ.Ε. απάντων των Τοπικών Υποκαταστημάτων του Ιδρύματος Κοινωνικών Ασφαλίσεων. Αναδημοσιεύθηκε στο ΦΕΚ Β’ 160/5-3-1965. (Διορθ. Σφ. ΦΕΚ Β΄ 349 της 29 Μαΐου 1965).
25. ΒΑΣΙΛΙΚΟΝ ΔΙΑΤΑΓΜΑ υπ’ αριθ.797 της 23/31 Δεκ.1971 (ΦΕΚ Α΄ 283) Περί καθορισμού των αρμοδιοτήτων του εποπτικού προσωπικού Μέσης Εκπαιδεύσεως.
15. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 464 της 26/26 Μαΐου 1977 (ΦΕΚ Α΄ 143) Περί ιδρύσεως εδρών παρά τη Θεολογική Σχολή του Πανεπιστημίου Αθηνών. Άρθρον μόνον.-Ιδρύονται παρά τη Θεολογική Σχολή του Πανεπιστημίου Αθηνών αι κάτωθι έδραι: Α΄.Τακτικαί: 1.Ποιμαντικής Ψυχολογίας και Εξομολογητικής έχουσα ως περιεχόμενον τας εφαρμογάς της συγχρόνου ψυχολογίας εις το Εκκλησιαστικόν ποιμαντικόν έργον και ειδικώτερον εις το έργον της Συμβουλευτικής και του Μυστηρίου της Εξομολογήσεως και 2.Κοινωνιολογίας και Κοινωνικής Ηθικής έχουσα ως περιεχόμενον την εκπαίδευσιν των μελλόντων ποιμένων και διδασκάλων εις τα κοινωνικά θέματα, εις την σύγχρονον κοινωνιολογικήν προβληματολογίαν και εις την εξ απόψεως Χριστιανικής αντιμετώπισιν των κοινωνικών προβλημάτων. Β΄. Έκτακτοι αυτοτελείς: 1.Ιεραποστολικής έχουσα ως περιεχόμενον την ιστορίαν, την θεολογίαν και τα πρακτικά ζητήματα της ιεραποστολής. 2.Εισαγωγής και Ιστορίας της Φιλοσοφίας. 3.Μουσικολογίας έχουσα ως αντικείμενον την ιστορικήν έρευναν και ανάλυσιν της μουσικής κληρονομίας του Βυζαντίου.
29. ΑΠΟΦΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 70005/6877 της 10/21 Νοεμ.1983 (ΦΕΚ Β΄ 658) Καθορισμός οργανικής συνθέσεως μη αυτοματοποιημένων φορτηγών ποντοπόρων πλοίων άνω των 3.000 ΚΟΧ βάσει του Νόμ. 1376/1983. Έχοντας υπόψη : 1.Τις διατάξεις της παραγρ. 2 του άρθρου 2 και άρθρου 11 του Ν. 1376/1983 (ΦΕΚ 96 Α΄) «Μέτρα για την αντιμετώπιση της ναυτιλιακής κρίσης και συναφείς διατάξεις». 2.Την 70150/6537/17.10.83 (ΦΕΚ 607 Β/83) απόφαση ΥΕΝ που εκδόθηκε σύμφωνα με την παράγρ. 1 του άρθρου 1 του Ν. 1376/83. 3.Την ανάγκη δημιουργίας συνθηκών βελτίωσης της ανταγωνιστικότητας του ελληνικού πλοίου σε συνδυασμό με τις τεχνολογικές εξελίξεις, την ασφάλεια της ναυσιπλοΐας και την ομαλή διεξαγωγή της εργασίας επί του πλοίου αποφασίζουμε : 1.Καθορίζουμε προσωρινά την οργανική σύνθεση του πληρώματος των Φορτηγών Ποντοπόρων πλοίων κάθε κατηγορίας (Φ/Γ – Δ/Ξ κ.λπ.) από των 3.000 κόρων ολικής χωρητικότητας ως κατωτέρω : Ολική χωρητικότητα σε κόρους      Ειδικότητες 3001-5000 5001-15000 150001-40000 40001-80000 80001 & άνω Πλοίαρχος 1 1 1 1 1 Υποπλοίαρχος 1 1 1 1 1 Ανθυποπλοίαρχος 1 2 2 2 2 Δόκιμος Πλοίαρχος 1 - - 1 1 Ναύκληρος 1 1 1 1 1 Ναύτες 6 6 6 6 6 Ναυτόπαιδες - - - 1 1 Ραδιοτηλεγραφητής 1 1 1 1 1 Δόκ. Ραδιοτηλεγραφητής - - 1 1 Μηχανικός Α΄ 1 1 1 1 1 Μηχανικός Β΄ 1 1 1 1 1 Μηχανικός Γ΄ 1 2 2 2 3 Δόκιμος Μηχανικός - - 1 1 1 Μηχανολόγος Α΄ 1 1 1 1 1 Μηχανοδηγός Β΄ - - 1 1 1 Θερμαστής - - 1* 1 1 Καθαριστής 1 1 - 1 1 Μάγειρος 1 1 1 1 1 Βοηθ. Μαγείρου - - - 1 1 Θαλαμηπόλος 1 1 1 1 1 Βοηθ. Θαλαμηπόλου - 1** 1 1 1 Σύνολο 19 21 23 28 29 *Μόνο για πλοίο από 20.001 έως 40.000 κοχ. **Δεν είναι υποχρεωτική η πρόσληψη του σημειουμένου δι’ αστερίσκου Βοηθού Θαλαμηπόλου αν δεν προσφέρονται για ναυτολόγηση Έλληνες ναυτικοί με όρους Συλλογικής Σύμβασης. 2.Προκειμένου περί δεξαμενοπλοίων στην πιο πάνω σύνθεση προστίθεται ένας (1) αντλιωρός. 3.Δηζελοκίνητα πλοία ανεξαρτήτως χωρητικότητος εφόσον φέρουν μη αυτόματο βοηθητικό ατμολέβητα ή ατμοκίνητα βαρούλκα, υποχρεούνται στην πρόσληψη ενός επί πλέον θερμαστού. 4.Σε περίπτωση που στη σύνθεση προβλέπεται Μηχανοδηγός Β΄ μπορεί αυτός να αντικαθίσταται με πτυχιούχο λιπαντή ή Δόκ. Μηχανικό. 5.Οι καθοριζόμενες με την παρούσα συνθέσεις δεν μπορούν να συμπεριλαμβάνονται στις εκδιδόμενες εγκριτικές πράξεις νηολογήσεως των πλοίων, στις τροποποιήσεις αυτών καθώς και στις τροποποιήσεις των εγκριτικών πράξεων που έχουν ήδη εκδοθεί. 6.Η εφαρμογή της παρούσης αρχίζει από τη δημοσίευσή της στην Εφημερίδα της Κυβερνήσεως και ισχύει για χρονική περίοδο δύο ετών από τη δημοσίευση της Απόφασης που προβλέπει η παράγρ. 1 του άρθρου 1 του Ν. 1376/1983. Σελ. 400,22 Τεύχος ΣΤ42-Σελ. 18 28
5. ΝΟΜΟΣ 3823 της 5/27 Ιαν. 1929 Περί κυρώσεως του από 13 Νοεμ. 1927 Ν.Δ/τος περί κυρώσεως του 7ης Ιουλ. 1926 Ν.Δ/τος περί κανονισμού της υδρονομής και χρήσεως των αρδευτικών υδάτων της πηγής "Δελούλιζα" Δούσιας Κορινθίας. Σχετικοί και οι: α)Α.Ν. 1264 της 7/14 Ιουν. 1938 περί τροποποιήσεως και συμπληρώσεως ενίων διατάξεων του Νομ. 3828, όστις κατηργήθη δια του β)Α.Ν. 1300 της 30 Ιουν./7 Ιουλ. 1938 περί διακανονισμού της διοικήσεως των αρδευτικών υδάτων της πηγής Δελούλιζα-Δούσιας Κορινθίας.
19α. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΑΜΥΝΑΣ ΚΑΙ ΣΥΓΚΟΙΝΩΝΙΩΝ Αριθ. 21229 της 1/21 Σεπτ. 1983 (ΦΕΚ  Β΄ 550) Κύρωση Ελληνικού Κανονισμού Κατανομής Ζωνών Συχνοτήτων. Καταργήθηκε, όπως είχε τροποποιηθεί από τις: α)94980/30 Ιουν.-6 Αυγ. 1987 (ΦΕΚ Β΄ 402) απόφ. Υπουργών Εθνικής Άμυνας και Μεταφορών και Επικοινωνιών, β) 66562/10-13 Απρ. 1989 (ΦΕΚ Β΄ 254), απόφ. Υπουργών Εθνικής Άμυνας και Μεταφορών και Επικοινωνιών,  γ) 58980/28 Φεβρ.-8 Μαρτ. 1994 (ΦΕΚ Β΄ 157), (Διόθρ. Σφάλμ. στο ΦΕΚ Β΄ 466/21 Ιουν. 1994) απόφ. Υπουργών Εθνικής Άμυνας και Μεταφορών και Επικοινωνιών,  δ) 70596/Α/5396/28 Ιαν.-6 Δεκ. 1999 (ΦΕΚ Β΄ 2117), απόφ. Υπουργών Εθνικής Άμυνας και Μεταφορών και Επικοινωνιών ε) οικ. 1548/88/11 Ιαν.-2 Φεβρ. 2000 (ΦΕΚ Β΄ 80), απόφ. Υπουργών Εθνικής Άμυνας-Μεταφορών και Επικοινωνιών  στ) 39085/1986/7 Ιουν.-16 Ιουλ. 2003, απόφ. Υπουργών Εθνικής Άμυνας-Μεταφορών και Επικοινωνιών και ζ) με την με αριθ. οικ. 17225/655/10 Μαρτ.-3 Απρ. 2006 ( ΦΕΚ Β΄399 ) απόφ. Υπουργών Εθνικής Άμυνας - Μεταφορών και Επικοινωνιών, κατωτ. αριθ.56. (Αντί για τις σελ. 470,0011(β)-470,020(δ)  Σελ. 470,0011(γ) Τεύχος      Σελ.      Ιδιωτικοί Σταθμοί Ασυρμάτου - Χρήση Ραδιοσυχνοτήτων 22.Ζ.δ.17-19α 22.Ζ.δ.19α Ιδιωτικοί Σταθμοί Ασυρμάτου - Χρήση Ραδιοσυχνοτήτων
72. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΑΜΥΝΑΣ Αριθ. Φ.000/2/95833/Σ.230 της 6/27 Φεβρ. 1992 (ΦΕΚ Β΄ 221) Υπαγωγή ΚΕΕΘΑ στο ΓΕΣ.
45. ΑΠΟΦΑΣΗ ΥΠΟΥΡΓΟΥ ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ  ΚΑΙ ΔΗΜ. ΕΡΓΩΝ Αριθ. 80041/5341 της 26 Ιουλ./24 Αυγ. 1993 (ΦΕΚ Δ΄ 998) Καθορισμός προδιαγραφών σύνταξης του ΣΧ.Α.Π.
20. ΝΟΜΟΣ υπ’ αριθ. 1830 της 26/28 Μαΐου 1951 Περί κυρώσεως και τροποποιήσεως του υπ’ αριθ. 1553 του 1950 Α.Ν. «περί διακοπής της προφυλακίσεως κατηγοριών τινών υποδίκων και συμπληρώσεως του Α.Ν. 1504/1950». Κυρούται και τροποποιείται ο Α.Ν. 1553/1950 (ανωτ. αριθ. 16). 8.Δ.α.20 Αδικήματα κατά της δημοσίας ασφαλείας
4. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ Αριθ. 57200/Υ. 585 ΤΗΣ 26 Σεπτ./8  Οκτ. 1957 Περί αυξήσεως συντάξεων Ταμείου Επικ. Ασφαλ. Προσωπικού Ο.Ε.Α.Σ.
19. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 113 της 8/21 Αυγ. 1961 (ΦΕΚ Α΄  132) Περί του τρόπου εξοφλήσεως οφειλών εξ εισφοράς δακοκτονίας. Έχον υπ’ όψιν σχετικήν και υπό σημερινήν ημερομηνίαν εισήγησιν του κ. Υφυπουργού Οικονομικών, αποφασίζει: α)Οφειλαί εξ εισφοράς δακοκτονίας, ενεργηθείσης κατά τα ελαιοκομικά έτη 1950 μέχρι και 1957, βεβαιωμέναι εις τα Δημόσια Ταμεία και μη εξοφληθείσαι μέχρι της χρονολογίας της εκδόσεως της παρούσης πράξεως είτε εν όλω, είτε εν μέρει, συμφώνως τη υπ’ αριθ. 964/1.7.58 προγενεστέρα ημών πράξει, καταβάλλονται, άνευ τόκων και προσαυξήσεων εκπροθέσμου καταβολής, εις 3 ίσας δόσεις, της πρώτης εκ τούτων καταβληθησομένης την 1ην Δεκ. 1961 της δευτέρας την 1ην Φεβρ. 1962 και της τρίτης την 1 Απρ. 1962. β)Εν περιπτώσει καθυστερήσεως πληρωμής δόσεώς τινος το ποσόν ταύτης επιβαρύνεται με προσαύξησιν εκπροθέσμου καταβολής 1,5% δι’ έκαστον μήνα καθυστερήσεως, συμφώνως τω άρθρω πρώτω Ν.Δ. 3079/54 και 3908/58. Η παρούσα πράξις κυρωθήσεται νομοθετικώς μερίμνη του Υπουργείου Οικονομικών.
19. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. ΒΙ/Α/36683/4313 της 9/24 Οκτ. 1990 (ΦΕΚ Β΄ 675) Ίδρυση και λειτουργία Κρατικού Αερολιμένα Επιταλίου Νομού Ηλείας. (Αναδημοσιεύθηκε και στο ΦΕΚ Β΄ 654/15-15 Οκτ. 1990).
16. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΟΥ Άριθ. 81314 της 13/27 Νοεμ. 1975  (ΦΕΚ Β΄ 1398)  Περί καθορισμού εισφοράς υπέρ της Γενικής Συνομοσπονδίας Επαγγελματιών Αυτοκινητιστών Ελλάδος. Έχοντες υπ’όψει: 1.Τας διατάξεις του άρθρ. 1 του Ν.Δ. 408/1947 “περί επιβολής αναγκαστικής εισφοράς των εις το Μητρώον του Ταμείου συντάξεων Αυτοκινητιστών (ΤΣΑ) Ιδιοκτητών αυτοκινήτων προς ενίσχυσιν της Γενικής Συνομοσπονδίας Επαγγελματιών Αυτοκινητιστών της Ελλάδος κ.λ.π. 2.Την υπ’ άριθ. 3996/5.9.75 πρότασιν της Γενικής Συνομοσπονδίας Επαγγελματιών Αυτοκινητιστών της Ελλάδος. 3.Το υπ’ άριθ. 03699/2458/30.10.75 έγγραφον του Υπουργείου Συντονισμού και Προγραμματισμού, αποφασίζομεν: Καθορίζομεν την, προς ενίσχυσιν της Γενικής Συνομοσπονδίας Αυτοκινητιστών της Ελλάδος, υποχρεωτικήν πρόσθετον εισφοράν εις βάρος μόνον των Επαγγελματιών Ιδιοκτητών αυτοκινήτων, υποχρέων προς εισφοράν εις το Ταμείον Συντάξεων Αυτοκινητιστών δι’ εκάστον παρ’ αυτών κατεχόμενον αυτοκίνητον εις δρχ. 20 κατά μήνα.
3. ΝΟΜΟΣ 5782 της 22/26 Σεπτ. 1933 Περί κυρώσεως του Ν.Δ. 28 Ιουν. 1933 περί διαθέσεως των προκυψάντων και μελόντων να προκύψωσι πλεονασμάτων εκ της εξαγοράς ελαίου.
7. ΝΟΜΟΣ 6413 της 19/22 Νοεμ. 1934 (ΦΕΚ Α΄ 406) Περί τροποποιήσεως και συμπληρώσεως των διατάξεων των Νόμων περί του Ταμείου Ασφαλίσεως Αρτεργατών. (Αντί των σελ. 1711-1746(α) Σελ. 1711(α) Τεύχος 435-Σελ. 53 Καταστατικές διατάξεις Ταμείου Ασφαλίσεως Αρτεργατών κ.λ.π 39.Ξ.α.1-7 3
10. ΝΟΜΟΣ υπ’ αριθ. 3698 της 10/10 Μαΐου 1957 Περί κυρώσεως της υπ’ αριθ. 378/1955 πράξεως του Υπουργικού Συμβουλίου και του υπ’ αριθ. 14/1955 πρακτικού της Διοικητικής Επιτροπής του Ταμείου Εθνικής Αμύνης, περί παραχωρήσεως χώρου προς επέκτασιν της Διεθνούς Εκθέσεως Θεσσαλονίκης (Δ.Ε.Θ.). (Κυρούνται και τροποποιούνται αι ανωτέρω πράξεις αφορώσαι την παραχώρησιν υπό της Υ.Δ.Α.Μ.Κ. και του Ταμείου Εθν. Αμύνης εκτάσεων εις την Δ.Ε.Θ. και την υπό ταύτης ανταλλαγήν των εκτάσεων τούτων μετά του Ταμείου Αρχαιολογικών Απαλλοτριώσεων αντ’ άλλης εκτάσεως).
12. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Ε. 5535/245 της 19 Μαΐου/7 Ιουν. 1977 (ΦΕΚ.Β΄  522) Περί απαλλαγής εκ δικαιωμάτων υπερημερίας ειδών, εναποτιθεμένων εις ιδιωτικάς αποθήκας ή χώρους. Έχοντες υπ΄ όψει: 1.Τας διατάξεις της παρ. 11 του άρθρ. 67 του Νόμ. 1165/18 «περί Τελωνειακού Κώδικος».  2.Την έλλειψιν καταλλήλων τελωνειακών αποθηκευτικών χώρων ή περιβόλων, εις πλείστα Τελωνεία της Χώρας. 3.Σχετικάς εισηγήσεις Τελωνειακών Αρχών, περί της απαλλαγής εκ των δικαιωμάτων υπερημερίας των υπό το καθεστώς της προσωρινής ατελείας παραλαμβανομένων και εις ιδιωτικάς αποθήκας εναποτεθειμένων ειδών προς μεταποίησιν και εξαγωγήν. 4.Τα κατά καιρούς υποβληθέντα ημίν αιτήματα ενδιαφερομένων βιοτεχνιών και βιομηχανιών περί της ανάγκης παραχωρήσεως της απαλλαγής ταύτης. 5.Τας διαμορφωθείσας εις τας διαφόρους περιοχάς της χώρας συνθήκας αναπτύξεως του εξαγωγικού εμπορίου και την ανάγκη λήψεως μέτρων προς περαιτέρω τόνωσιν τούτου, επ’ ωφελεία της Εθνικής, εν γένει, Οικονομίας. 6.Την ανάγκην μειώσεως του κόστους των εξαγομένων εγχωρίων προϊόντων επί σκοπώ δημιουργίας προϋποθέσεων συναγωνιστικότητος αυτών εις τας αγοράς του εξωτερικού, αποφασίζομεν: Άρθρ.1.-Άπαντα τα επί προσωρινή ατέλεια παραλαμβανόμενα και προοριζόμενα διά μεταποίησιν και εξαγωγήν είδη, άτινα, τη εγκρίσει της Τελωνειακής Αρχής, εναποτίθενται εις ιδιωτικάς, εκτός τελωνειακού περιβόλου, αποθήκας ή χώρους, απαλλάσσονται των, υπό της παρ. 11 του άρθρ. 67 του Νόμ. 1165/18, δικαιωμάτων υπερημερίας. Άρθρ.2.-Τα είδη περί ων η παρούσα, μη εξαγόμενα, επιβαρύνονται διά των δικαιωμάτων τούτων υπερημερίας, από της εναποθέσεώς των. Η παρούσα, ης η ισχύς άρχεται από της υπογραφής της, δημοσιευθήτω διά της Εφημερίδος της Κυβερνήσεως.
123. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 30033/3187 της 18/21 Ιαν. 1988 (ΦΕΚ Β΄ 10) Επέκταση του συστήματος της αυτόματης τιμαριθμικής αναπροσαρμογής στις συντάξεις του Ναυτικού Απομαχικού Ταμείου (ΝΑΤ). Κυρώθηκε και έχει ισχύ Νόμου από την υποπερίπτ. στ΄, περίπτ. i, παρ. 12, άρθρ. 14, Νόμ. 2329/22-22 Αυγ. 1955, (ΦΕΚ Α΄ 172), κατωτ. αριθ. 155.
12. ΝΟΜΟΣ υπ’ αριθ. 2017 της 20/27 Φεβρ. 1992 (ΦΕΚ Α΄ 31) Κύρωση της Ευρωπαϊκής Σύμβασης για την προστασία των ζώων συντροφιάς. Με Ανακοίνωση του Υπ. Εξωτερικών της 18 Μαΐου/2 Ιουν. 1992 (ΦΕΚ Α΄ 90) η ανωτέρω Συμφωνία τέθηκε σε ισχύ την 1η Νοεμ. 1992. Σελ. 490(ζ) Τεύχος 1269-Σελ. 26 40.Δ.μ.9-12 Διάφορες Ευρωπαϊκές Συμφωνίες
28. ΝΟΜΟΘΕΤ. ΔΙΑΤΑΓΜΑ υπ' αριθ. 78 της 21/26 Ιουλ. 1973 (ΦΕΚ Α΄ 156) Περί τροποποιήσεως και συμπληρώσεως της περί Ι.Κ.Α. νομοθεσίας και άλλων τινών Οργανισμών Κοινωνικής Ασφαλίσεως. Άρθρ.1.-1.Οι επαγγελματίαι πωληταί της δικαιοδοσίας του Ταμείου Λαϊκών Αγορών, περί ων το άρθρ. 25 του Α.Ν. 1470/1938 (τόμ. 5 σελ. 81) υπάγονται υποχρεωτικώς από της 1ης του μεθεπομένου της δημοσιεύσεως του παρόντος μηνός, εις την ασφάλισιν του Ι.Κ.Α., δι' άπαντας τους Κλάδους, συμφώνως προς την διέπουσαν τούτο νομοθεσίαν. Από της χρονολογίας ταύτης διακόπτεται τυχόν χωρήσασα παρά του Ι.Κ.Α. ασφάλισις των προσώπων τούτων μέσω ασφαλιστικού συνεταιρισμού ή παρ' ετέρω ασφαλιστικώ Οργανισμώ δια την αυτήν απασχόλησιν. Αι εισφοραί εργοδότου και ησφαλισμένου βαρύνουσαι εξ ολοκλήρου τους πωλητάς αποδίδονται εις το Ι.Κ.Α. παρά του Ταμείου Λαϊκών Αγορών όπερ υπέχει έναντι τούτου τας κατά την κειμένην νομοθεσίαν ευθύνας εργοδότου. Η τυχόν άρνησις καταβολής παρά τούτων των ασφαλιστικών εισφορών επί εξάμηνον συνεπάγεται την στέρησιν της αδείας πωλητού. 2.(Προστίθεται στοιχ. η΄ εις την παρ. 1 του άρθρ. 2 Α.Ν. 1846/1951, ανωτ. σελ. 21). Άρθρ.2.-Το επίδομα λόγω συνταξιοδοτικής εισφοράς των τακτικών υπαλλήλων των Ν.Π.Δ.Δ., το προβλεπόμενον υπό του Κεφαλ. ΙΙ της δια του άρθρ. 36 του Ν.Δ. 4242/1962 κυρωθείσης υπ' αριθ. 1031/1958 πράξεως του Υπουργικού Συμβουλίου, ως ετροποποιήθη και συνεπληρώθη μεταγενεστέρως, καταργείται από της πρώτης του επομένου της δημοσιεύσεως του παρόντος μηνός. Από της αυτής χρονολογίας η ατομική εισφορά δια κυρίαν σύνταξιν των υπαλλήλων της ανωτέρω κατηγορίας αναλαμβάνεται υπό του οικείου Ν.Π.Δ.Δ. Άρθρ.3.-Από της πρώτης του μεθεπομένου μηνός από της δημοσιεύσεως του παρόντος καταργείται ο υπέρ του Ταμείου Συντάξεων Εκτελωνιστών εισπραττόμενος πόρος εκ δραχμών 2 εφ' εκάστης πράξεως εισαγωγής, εξαγωγής ή αποταμιεύσεως, καταβαλλόμενος παρά του ενεργούντος τον εκτελωνισμόν ή την διασάφησιν προσώπου, συμφώνως προς τας διατάξεις του Νόμ. 4272/1929 "περί συστάσεως Ταμείου Συντάξεων των Εκτελωνιστών Πειραιώς και Αθηνών" και του άρθρ. 12, παρ. 1 εδαφ. α΄ της υπ' αριθ. 76651/Σ. 2489/59 αποφάσεως του Υπουργού Εργασίας "περί ανασυντάξεως του Καταστατικού του Ταμείου Συντάξεων Εκτελωνιστών". Άρθρ.4.-1.(Αντικαθίστατο αφ' ης ίσχυσεν η περίπτ. ε΄ του άρθρ. 1 Ν.Δ. 4523/1966). 2.(Μεταβατική διάταξις). Το άρθρ. 4 κατηργήθη αφ' ης ίσχυσεν δια του άρθρ. 6 Νόμ. 269/1976 (τόμ. 17 (1) σελ. 110,29). Άρθρ.5.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως, εκτός εάν άλλως ορίζηται εις τας επί μέρους διατάξεις αυτού.
39. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ.  ΑΣΦΑΛΙΣΕΩΝ Αριθ.35/1650 της 4/19 Ιαν. 1994 (ΦΕΚ Β΄ 27) Μείωση του ποσοστού συμμετοχής των ασφαλισμένων του ΤΕΒΕ στη δαπάνη προμήθειας προσθέτων θεραπευτικών μέσων και χορήγηση επιδεσμικού υλικού. Έχοντας υπόψη: 1.Τις διατάξεις της παρ. 2 του άρθρ. 3 του Νόμ. 656/1977 «περί οργανώσεως και επεκτάσεως της υπό του Ταμείου ασφαλίσεως Επαγγελματικών και Βιοτεχνών Ελλάδος παρεχομένης υγειονομικής περιθάλψεως (Α΄ 217), όπως συμπληρώθηκε με την παρ. 3 του άρθρ. 11 του Νόμ. 1027/1980 «περί τροποποιήσεως και συμπληρώσεως της περί ΤΕΒΕ νομοθεσίας και άλλων τινών διατάξεων» (Α΄ 49). 2.Την με αριθ. 2024/26.10.1993 Απόφασης του Πρωθυπουργού και του Υπουργού Υγείας, Πρόνοιας και Κοινωνικών Ασφαλίσεων «Ανάθεση αρμοδιοτήτων στον Υφυπουργό Υγείας, Πρόνοιας και Κοινωνικών Ασφαλίσεων Φοίβο Ιωαννίδη» (Β΄ 833). 3.Την με αριθ. 382/205/14.7.1993 απόφαση του Διοικητικού Συμβουλίου του ΤΕΒΕ. 4.Τη γνώμη του Συμβουλίου Κοινωνικής Ασφάλειας, που διατυπώθηκε στην αριθ. 34/15.12.1993 συνεδρίαση της ΚΖ΄ περιόδου. 5.Το γεγονός ότι από τις διατάξεις της παρούσης προκαλείται οικονομική επιβάρυνση στο ΤΕΒΕ ποσού 20.000.000 δραχμ. περίπου και θα καλυφθεί από τον Κ.Α. 674, αποφασίζουμε: 1.Μειώνεται από 25% σε 2% το ποσοστό συμμετοχής των ενηλίκων (άνω των 19 ετών) ασφαλισμένων του ΤΕΒΕ, που πάσχουν από σακχαρώδη διαβήτη, στη δαπάνη αγοράς συρίγγων, βελονών μιας χρήσης και χρωματομετρικών τέστς. «2.Παρέχεται στους ασφαλισμένους του ΤΕΒΕ, με συμμετοχή τους κατά ποσοστό 25% στη δαπάνη αγοράς το επιδεσμικό υλικό που είναι απαραίτητο για την αντιμετώπιση και θεραπεία των χρονίων παθήσεων, όπως αυτές αναφέρονται στις σχετικές αποφάσεις του Υπουργού Υγείας Πρόνοιας και Κοινωνικών Ασφαλίσεων, με τις οποίες χορηγούνται δωρεάν τα αναγκαία φάρμακα, σύμφωνα με τη διάταξη του άρθρ. 19 του Νόμ. 1902/1990 (Α΄ 138)». Η παρ. 2 αντικαταστάθηκε ως άνω από την 35/109/3-14 Φεβρ. 1994 (ΦΕΚ Β΄ 96) αποφ. Υπ. Υγείας, Πρόνοιας και Κοιν. Ασφαλίσεων. (Αντί για τη σελ. 206,25) Σελ. 206,25(α) Τεύχος 1322 Σελ. 57
100. ΑΠΟΦΑΣΗ ΥΠΟΥΡΓΩΝ ΑΝΑΠΛΗΡΩΤΗ ΒΙΟΜΗΧΑΝΙΑΣ ΕΝΕΡΓΕΙΑΣ ΚΑΙ  ΤΕΧΝΟΛΟΓΙΑΣ ΚΑΙ ΕΜΠΟΡΙΟΥ Αριθ. Π1/928 της 21 Φεβρ./10 Μαρτ. 1989 (ΦΕΚ Β΄ 181) Εξαίρεση προμηθειών των φορέων που υπάγονται στις διατάξεις του Νόμ. 1797/88 «προμήθειες του δημόσιου τομέα και ρυθμίσεις συναφών θεμάτων» από την τελική έγκριση της παρ. 1 του άρθρ. 6 του νόμου αυτού». Έχοντας υπόψη: 1.Τις διατάξεις: α.Του Νόμ. 1558/1985 «Κυβέρνηση και Κυβερνητικά όργανα» (ΦΕΚ 137). β.Του άρθρ. 1 του Νόμ. 936/1979 «περί τροποποιήσεως και συμπληρώσεως των περί εξωτερικού εμπορίου διατάξεων» (ΦΕΚ 144). γ.Του άρθρ. 6 του Νόμ. 1797/1988 «Προμήθειες του δημοσίου τομέα και ρυθμίσεις συναφών θεμάτων» (ΦΕΚ 164). δ.Του Π.Δ. 397/1988 «Οργανισμός του Υπουργείου Εμπορίου» (ΦΕΚ 185). ε.Του Π.Δ. 229/86 «Σύσταση και οργάνωση της Γενικής Γραμματείας Βιομηχανίας» (ΦΕΚ 96). 2.Τις αποφάσεις: α.Του Πρωθυπουργού Υ/1321/25/9/1987 (ΦΕΚ 531/Β/87) «Καθορισμός αρμοδιοτήτων του Αναπληρωτή Υπουργού Βιομηχανίας, Ενέργειας και Τεχνολογίας». β.Του Πρωθυπουργού και Υπουργού Εμπορίου Β3/139/16.2.1987 (ΦΕΚ 90/Β/87) «Ανάθεση αρμοδιοτήτων στον Υφυπουργό Εμπορίου». 3.Το γεγονός ότι σύμφωνα με την παρ. 1 του άρθρ. 6 του Νόμ. 1797/88 όλες οι προμήθειες των φορέων που υπάγονται στις διατάξεις του νόμου υπόκεινται σε τελική έγκριση που παρέχεται με κοινή απόφαση των Υπουργών Βιομηχανίας, Ενέργειας και Τεχνολογίας και   Εμπορίου και    ότι   η   εξαίρεση   προμηθειών  από (Αντί για τη σελ. 258,671) Σελ. 258,671(α) Τεύχος 1098-Σελ. 85 Υπηρεσία Κρατικών Προμηθειών. 25.Δ.α.100 την τελική αυτή έγκριση προϋποθέτει απόφαση των ιδίων Υπουργών. 4.Την με αριθ. 01/7.2.89 ομόφωνη γνωμοδότηση της Επιτροπής Προγράμματος Προμηθειών, αποφασίζουμε: Εξαιρούμε από την τελική έγκριση που προβλέπεται από τις διατάξεις της παρ. 1 του άρθρ. 6 του Νόμ.1797/88 (ΦΕΚ 164Α) τις προμήθειες υλικών των φορέων που υπάγονται στις διατάξεις του νόμου αυτού, ως εξής: 1.Προμήθειες υλικών εγχώριας παραγωγής ανεξαρτήτως ποσού. 2.Προμήθειες υλικών αλλοδαπής προέλευσης που η αξία τους κατά κωδικό αριθμό είδους του Ενιαίου Προγράμματος Προμηθειών (Ε.Π.Π.) δεν υπερβαίνει σε ετήσια βάση τα παρακάτω ποσά: 2.1.Το ποσό των 20.000.000 δραχμών όταν πρόκειται για προμήθεια οποιουδήποτε υλικού. 2.2.Το ποσό των 100.000.000 δραχμών όταν πρόκειται για προμήθειες υλικών των φορέων που εκτελούνται από τη Διεύθυνση Κρατικών Αγορών του Υπουργείου Εμπορίου στα πλαίσια των αρμοδιοτήτων της για κεντρική εκτέλεση των προμηθειών σύμφωνα με τις διατάξεις των παρ. 2 και 3 του άρθρ. 3 του Νόμ. 1797/88. 2.3.Το ποσό των 50.000.000 $ Η.Π.Α. όταν πρόκειται για τις προμήθειες υλικών του Υπουργείου Εθνικής Άμυνας που αναφέρονται στις διατάξεις των εδαφ. β και γ της παρ. 5 του άρθρ. 3 του Νόμ.1797/88. Με βάση την απόφαση τελικής έγκρισης των Υπουργών Βιομηχανίας, Ενέργειας και Τεχνολογίας και Εμπορίου, όπου αυτή απαιτείται, σύμφωνα με τα ανωτέρω, η Τράπεζα της Ελλάδας παρέχει τη σχετική έγκριση εισαγωγής των υλικών των φορέων, σύμφωνα με τις ισχύουσες κάθε φορά περί εισαγωγών διατάξεις. Η υπ’ αριθ. Π5/1467/4/4/86 (ΦΕΚ 173/Β/14/4/ 86) σχετική απόφαση των Υπουργών Βιομηχανίας, Ενέργειας και Τεχνολογίας και Εμπορίου καταργείται.
95. ΑΠΟΦΑΣΗ ΥΠΟΥΡΓΟΥ ΔΙΚΑΙΟΣΥΝΗΣ Αριθ. 114982 της 3/17 Ιουλ. 1998 (ΦΕΚ Β΄ 733) Ορισμός ημέρας ενάρξεως λειτουργίας του ειδικού αμίσθου Υποθηκοφυλακείου Γλυφάδας.
7. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Τ. 8390 της 11/24 Δεκ. 1953 Περί τρόπου καταβολής αμοιβής προς τους κατασχόντας ή καταμηνύσαντας κλπ. λαθρεμπορίας.
18. ΝΟΜΟΘΕΤ. ΔΙΑΤΑΓΜΑ υπ' αριθ. 665 της 9/16 Σεπτ. 1970 (ΦΕΚ Α΄ 190) Περί αυθεντικής ερμηνείας της παρ. 2 του άρθρ. 7 του Ν.Δ. 34/1968. (Ερμηνεύεται αυθεντικώς η παρ. 2 του άρθρ. 7 Ν.Δ. 34/1968, ανωτ. αριθ. 17 δι' ης αντικαθίσταται αφ' ης ίσχυσεν η παρ. 4 άρθρ. 11 Α.Ν. 148/1967, τόμ. 28 σελ. 104,07).
100. ΑΠΟΦΑΣΗ ΥΠΟΥΡΓΟΥ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. Φ.434/οικ.2036 της 14-29 Δεκ. 2000 (ΦΕΚ Β’1619) Ανακαθορισμός του αριθμού των μελών του Διοικητικού Συμβουλίου του Ταμείου Υγείας Δημοτικών και Κοινοτικών Υπαλλήλων (ΤΥΔΚΥ). Έχοντας υπόψη: 1.Τις διατάξεις του άρθρ.37 του Νόμ. 2676/1999 (1΄ Α) (Μετά τη σελ. 212,550)  Σελ. 212,551 Τεύχος 1425 Σελ. 83 Ταμείο Ασφαλ. Δημοτ. και Κοινοτ. Υπαλλήλων 3.Β.δ.97-100 2.Τις διατάξεις του άρθρ.20 του νόμ.1539/85 και του άρθρ. 19 του νόμ.1599/86. 3.Τις διατάξεις του Π.Δ/τος 372/95 (201 Α). Μεταφορά της Γενικής Γραμματείας Κοιν. Ασφαλίσεων από το Υπουργείο Υγείας, Πρόνοιας και Κοιν. Ασφαλίσεων στο Υπουργείο Εργασίας. 4.Την 80027/8.5.2000 (610 Β) απόφαση του Υπουργού Εργασίας και Κοιν. Ασφαλίσεων «Ανάθεση αρμοδιοτήτων στους Υφυπουργούς Εργασίας και Κοιν. Ασφαλίσεων». 5. Το άρθρ.1 του νόμ.2469/97 (38 Α) και το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του Κρατικού Προϋπολογισμού ούτε του προϋπολογισμού του Ταμείου, αποφασίζουμε: Ανακαθορίζουμε τον αριθμό των μελών του Διοικητικού Συμβουλίου του Ταμείου Υγείας Δημοτικών και Κοινοτικών Υπαλλήλων (ΤΥΔΚΥ), ως εξής: 1.Το Ταμείο διοικείται από επταμελές (7) Διοικητικό Συμβούλιο, το οποίο αποτελείται από : α) Τον Πρόεδρο β) Έναν (1) εκπρόσωπο του ΚΕΔΚΕ, με τον αναπληρωτή του. γ) Δύο (2) εκπροσώπους από τους εργαζομένους στους Ο.Τ.Α., ασφαλισμένους στο Ταμείο, με τους αναπληρωτές τους. δ) Έναν (1) εκπρόσωπο των Δημοτικών και Κοινοτικών Συνταξιούχων, ο οποίος θα ορίζεται εναλλάξ για κάθε θητεία, με τον αναπληρωτή του. ε) Έναν (1) εκπρόσωπο του Υπουργείου Εργασίας και Κοινωνικών Ασφαλίσεων, με τον αναπληρωτή του. στ) Έναν (1) ειδικό σε θέματα οργάνωσης, με τον αναπληρωτή του. 2.Στις συνεδριάσεις του Διοικητικού Συμβουλίου μετέχει χωρίς δικαίωμα ψήφου, ως Κυβερνητικός Επίτροπος, υπάλληλος με βαθμό Α΄του Υπουργείου Εργασίας και Κοιν. Ασφαλίσεων με τον αναπληρωτή του. 3.Όταν συζητούνται θέματα προσωπικού ή οργάνωσης και λειτουργίας του Ταμείου θα μετέχει με δικαίωμα ψήφου ένας (1) από τους υπαλλήλους του Ταμείου με τον αναπληρωτή του. 4. Ο Πρόεδρος του Δ.Σ., μαζί με τον αναπληρωτή του πρέπει να έχει μια από τις παρακάτω ιδιότητες: Σύμβουλος Επικρατείας ή Σύμβουλος Ελεγκτικού Συνεδρίου ή Νομικός Σύμβουλος Διοίκησης ή Πάρεδρος των ανωτέρω σωμάτων σε ενέργεια ή σε σύνταξη ή δικηγόρος ή άλλο έγκριτο πρόσωπο ειδικό στα θέματα Κοινωνικής Ασφάλισης ή Κοιν. Πολιτικής. 5.Η θητεία των μελών του Δ.Σ. είναι τριετής. Σελ. 212,552 Τεύχος 1425 Σελ. 84 6.Το Δ.Σ. συνεδριάζει τακτικά μέχρι τέσσερις (4) φορές το μήνα με αποζημίωση και έκτακτα χωρίς αμοιβή , όταν οι ανάγκες του Ταμείου το επιβάλλουν. 7.Σε περίπτωση λήξης της θητείας των μελών του Δ.Σ. αυτή παρατείνεται αυτοδίκαια μέχρι του διορισμού νέων μελών όχι όμως περισσότερο από τρεις (3) μήνες από τη λήξη τους.
5. ΒΑΣΙΛΙΚΟΝ ΔΙΑΤΑΓΜΑ της 26/29 Φεβρ. 1924 Περί τροποποιήσεως του άρθρ. 65 του κανονισμού. ΄Αρθρον 1  (Αντικαθίσταται το άρθρ. 65 του Κανονισμού Χρηματιστηρίου Αθηνών). Άρθρον 2 Εκ των κατά το προηγούμενον άρθρον μεσιτικών δικαιωμάτων, οι χρηματισταί θέλουσι χορηγή 2/5 εις τον κομιστήν της εντολής μεσίτην και 1/5 προς τον μεσολαβήσαντα εις την σύναψιν της συναλλαγής κατόπιν εντολής του χρηματιστού μεσίτην. Η ισχύς του παρόντος άρχεται από της 1 Μαρτίου του έτους 1924. Άρθρον 3 «Κατ’ εξαίρεσιν δια τας διενεργουμένας υπό χρηματιστού διοριζομένου υπό του κυβερνητικού επόπτου χρηματιστηριακάς συναλλαγάς τη αιτήσει της Επιτροπής του Χρηματιστηρίου προβαινούσης εις συνολικήν εκκαθάρισιν των χρηματιστηριακών συναλλαγών χρηματιστού ή μεσίτου ή προς εκκαθάρισιν των πινάκων του γραφείου εκκαθαρίσεως, τα καταβαλλόμενα μεσιτικά δικαιώματα εις τον ενεργούντα τη εντολή του κυβερνητικού επόπτου την εκκαθάρισιν χρηματιστικά μεσιτικά δικαιώματα είναι ίσα προς το 1/5 των εν άρθρ. 1 του ως άνω Δ/τος (29 Φεβρ. 1924) ως τούτο ετροποποιήθη δια του από 2 Μαΐου 1925 Δ/τος καθοριζομένων τοιούτων». «Επίσης κατ’ εξαίρεσιν επί εκποιήσεως χρηματιστηριακών πραγμάτων λόγω αναγκαστικής εκτελέσεως ή δικαστικής διανομής ο ενεργών ταύτας κατόπιν διορισμού του επόπτου χρηματιστής, ως εκ της τοιαύτης αιτίας χορηγεί το 4/5 των μεσιτικών δικαιωμάτων του εις την κατά το άρθρ. 10 του ν. 3632 περί χρηματιστηρίων αξιών ανώνυμον εταιρείαν». «Εις την επιτροπήν Χρηματιστηρίου Αθηνών παρέχεται το δικαίωμα όπως κατά εξάμηνον δι’ αποφάσεως αυτής δημοσιευομένης δια τοιχοκολλήσεως εν τω εσωτερικώ και εξωτερικώ πίνακι της αιθούσης του Χρηματιστηρίου και εν τω επισήμω δελτίω τιμών καθορίζη τα μεσιτικά δικαιώματα των χρηματιστών δια τας πράξεις επί των ομολογιών των δικαιούχων ανταλλαξίμων εντός ανωτάτου μεν ορίου των δραχμών δύο, κατωτάτου δε μέχρι δραχμής μιας. Η ισχύς της αποφάσεως ταύτης άρχεται ένα μήνα μετά την κατά τα ανωτέρω δημοσίευσιν αυτής. Μέχρι της δημοσιεύσεως νεωτέρας αποφάσεως καίτοι παρήλθε το ως άνω εξάμηνον διάστημα εξακολουθεί ισχύουσα η τελευταία τοιαύτη». Το άρθρ. 3 προσετέθη το μεν α΄ εδάφιον υπό του Π.Δ. 29 Μαρτ./4 Απρ. 1928, το β΄ εδάφιον υπό του Π.Δ. 12/16 Απριλ. 1930 και το γ΄ εδάφιον υπό του Π.Δ. 11/17 Μαρτ. 1931 (κατωτ. αρ. 6). Αλλ’ υπό του Π.Δ. 31 Αυγ./15 Σεπτ. 1934 αντικατεστάθη το β΄ εδάφιον ως άνω, το δε γ΄ εδάφιον δια των ως άνω εδαφίων γ΄-ε΄. Σελ. 301 Κανονισμός Χρηματιστηρίου Αξιών Αθηνών 12.Π.β.5
3. ΒΑΣΙΛΙΚΟΝ ΔΙΑΤΑΓΜΑ της 20 Φεβρ. /6 Μαρτ. 1909 Περί εκτελέσεως του Νόμ. ΓΤΙΕ΄ περί καταμετρήσεως των ελληνικών εμπορικών πλοίων. Συμπληρωθέν δια του Β.Δ. 5/20 Απρ. 1950 (ΦΕΚ Α΄ 102), κατηργήθη μετ’ αυτού δια του άρθρ. 37 Ν.Δ. 973/1971 (κατωτ. αριθ. 12). 4. ΝΟΜΟΣ ΓΩΝΘ΄ (3859) της 27 Ιουλ./3 Αυγ. 1911 Περί τροποποιήσεως των περί καταμετρήσεως και ανακαταμετρήσεως των εμπορικών πλοίων διατάξεων. (Προσωρινής ισχύος. Αναφέρεται εις το καταργηθέν Β.Δ. 20 Φεβρ. 1909).
31. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Τ. 5518/256 της 20/31 Δεκ. 1971 (ΦΕΚ Β΄ 1044) Περί ορισμού των προσόντων και των αποδοχών του βάσει των διατάξεων του Ν.Δ. 1008/1971 προσλαμβανομένων επί συμβάσει ιδιωτικού δικαίου Τεχνικού προσωπικού παρά τη Τελωνειακή Υπηρεσία του Υπουργείου Οικονομικών. Έχοντες υπ’ όψιν: 1)Την παρ. 1 του άρθρ. 2 του Ν.Δ: 1008/1971 «περί προσλήψεως επί συμβάσει ιδιωτικού δικαίου Τεχνικού Προσωπικού παρά τη Τελωνειακή Υπηρεσία του Υπουργείου Οικονομικών», δημοσιευθέντος δια του υπ’ αριθ. 203/19.10.1971 ΦΕΚ (τεύχ. Α΄). 2)Τα περί προσόντων διορισμού των υποψηφίων υπαλλήλων, των άρθρ. 13-21 του Νόμ. 1811/51 «περί Κώδικος καταστάσεως των δημοσίων διοικητικών υπαλλήλων». 3)Τα άρθρ. 28 παρ. 2 εδάφ. δ΄ και 30 παρ. 2 του Ν.Δ. 957/1971 «περί Υπουργικού Συμβουλίου και Υπουργείων». 4)Την υπ’ αριθ. 153321/6.9.1971 απόφασιν του Υπουργού Οικονομικών «περί μεταβιβάσεως αρμοδιοτήτων εις τους Υφυπουργούς Οικονομικών και Γενικόν Γραμματέα του Υπουργείου Οικονομικών», αποφασίζομεν: Ορίζομεν τα προσόντα και τας αποδοχάς των βάσει των διατάξεων του άρθρ. 1 του Ν.Δ. 1008/1971 «περί προσλήψεως επί συμβάσει ιδιωτικού δικαίου Τεχνικού Προσωπικού παρά τη Τελωνειακή Υπηρεσία του Υπουργείου Οικονομικών», προσλαμβανομένου προσωπικού: Α΄.Προσόντα υποψηφίων: α)Να κέκτηνται την Ελληνικήν Ιθαγένειαν. (Αντί της σελ. 16,15) Σελ. 16,15(α) Τεύχος 443-Σελ. 3 - 21 Οργανικές διατάξεις 30.Α.α.28-31 β)Να μην έχουν υπερβεί το 40ον έτος της ηλικίας των. γ)Να έχουν εκπληρώσει τας στρατιωτικάς των υποχρεώσεις οι εκ τούτων υποκείμενοι εις ταύτας ή να έχουν νομίμως απαλλαγή τούτων και να μη είναι ανυπότακτοι ή να μη έχουν καταδικασθή τελεσιδίκως επί λιποταξία. δ)Να μη υφίσταται ως προς αυτούς κώλυμα εκ ποινικής καταδίκης ή υποδικίας ή απαγορεύσεως ή δικαστικής αντιλήψεως κατά τα εν τω άρθρ. 18 του υπαλληλικού Κώδικος οριζόμενα. ε)Να έχουν το προσήκον εις δημόσιον υπάλληλον ήθος. ς)Να είναι υγιείς και αρτιμελείς. Β΄.Τυπικά προσόντα: α)Πολιτικών Μηχανικών, Αρχιτεκτόνων Μηχανικών, Μηχανολόγου Ηλεκτρολόγου: Πτυχίον του Εθνικού Μετσοβίου Πολυτεχνείου ή άλλης ισοτίμου Σχολής ημεδαπής ή αλλοδαπής. β)Σχεδιαστών: Πτυχίον ανωτέρας Τεχνικής Σχολής ή ισοτίμου ημεδαπής ή αλλοδαπής. Γ΄.Αποδοχαί: Η μηνιαία αντιμισθία των προσλαμβανομένων υπαλλήλων καταβαλλομένη δεδουλευμένως και εις το τέλος εκάστου μηνός ορίζεται ως εξής: 1)Μηχανικοί (Αρχιτέκτονες, Πολιτικοί, Μηχανολόγοι Ηλεκτρολόγοι).        Δραχ. Από 0  έως 4      έτη  ασκησ. επαγγελ.  8.000-10.000   »   4   »    10      »         »         »         10.000-14.000   »  10  και άνω   »         »         »         14.000-15.000 2)Σχεδιασταί:        Δραχ. Από 0  έως 4      έτη  ασκησ. επαγγελ.  4.000-  6.000   »   4   »    10      »         »         »           6.000-  8.000   »  10  και άνω   »         »         »           8.000-  9.000 Άπαντες οι ανωτέρω δικαιούνται επίσης των εκάστοτε χορηγουμένων δώρων επί ταις εορταίς Χριστουγέννων και Πάσχα και του επιδόματος αδείας, εφ’ όσον συντρέχουν αι προϋποθέσεις χορηγήσεως αδείας κατά τον Α.Ν. 539/45. Η παρούσα δημοσιευθήτω δια της Εφημερίδος της Κυβερνήσεως.
21. ΑΠΟΦΑΣΗ ΥΠΟΥΡΓΟΥ ΚΟΙΝΩΝ.  ΥΠΗΡΕΣΙΩΝ Αριθ. 215/658 της 12/26 Μαρτ. 1982 (ΦΕΚ  Β΄ 131) Υπαγωγή στην ασφάλιση του Ταμείου Προνοίας Δημοσίων Υπαλλήλων του Προσωπικού Ανωτάτων Εκπαιδευτικών Ιδρυμάτων. Έχοντας υπόψη: 1.Το άρθρ. 13 του από 3-13/7/1936 Β.Δ/τος «περί Οργανισμού του Ταμείου Προνοίας Δημοσίων Υπαλλήλων» (ΦΕΚ 285/36 τ. Α΄). Σελ. 518,02(δ) Τεύχος 1348 Σελ. 86 2.Τη 1245/81 κοινή απόφαση του Πρωθυπουργού και του Υπουργού Κοιν. Υπηρεσιών «περί αναθέσεως αρμοδιοτήτων στους Υφυπουργούς Κοιν. Υπηρεσιών» (Φ.Ε.Κ. 679/1981 τ. Β΄). 3.Την απόφαση του Διοικητικού Συμβουλίου του Ταμείου Προνοίας Δημοσίων Υπαλλήλων που λήφθηκε κατά την 3/21.1.1982 συνεδρίασή του, αποφασίζουμε: Εγκρίνουμε την απόφαση του Διοικητικού Συμβουλίου του Ταμείου Προνοίας Δημοσίων Υπαλλήλων, που λήφθηκε κατά την 3/21.1.1982 συνεδρίασή του για την υπαγωγή του διδακτικού, διοικητικού και υπηρετικού προσωπικού στην ασφάλιση αυτού των παρακάτω Ανώτατων Εκπαιδευτικών Ιδρυμάτων με τους όρους και τις προϋποθέσεις της νομοθεσίας που διέπει το Ταμείο αυτό. α)Πανεπιστήμιο Πατρών. β)Δημοκρίτειο Πανεπιστήμιο Θράκης. γ)Πανεπιστήμιο Κρήτης. δ)Πανεπιστήμιο Ιωαννίνων. ε)Πολυτεχνείο Κρήτης. 2.Θ.β.17-21 Ταμείο Προνοίας Δημοσίων Υπαλλήλων
19. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 270 της 15/22 Σεπτ. 1973 (ΦΕΚ Α΄ 223) Περί συστάσεως θέσεως οδηγού αυτοκινήτου παρά τη Πολυτεχνική Σχολή του Πανεπιστημίου Θεσσαλονίκης επί συμβάσει Ιδιωτικού Δικαίου. Άρθρον μόνον.-1)Συνιστάται παρά τω Εργαστηρίω Γεωδαιτικής Αστρονομίας της Πολυτεχνικής Σχολής του Πανεπιστημίου Θεσσαλονίκης, μία θέσις οδηγού αυτοκινήτου επί συμβάσει Ιδιωτικού Δικαίου αορίστου χρόνου, διεπομένη υπό των διατάξεων του Ν.Δ. 1198/1972 και του Ν.Δ. 385/1969. 2)Ως ειδικά τυπικά προσόντα διορισμού εις την δια της παρ. 1 του παρόντος συνιστωμένην θέσιν ορίζονται: Απολυτήριον Δημοτικού Σχολείου, άδεια ασκήσεως επαγγέλματος οδηγού αυτοκινήτου και τριετής άσκησις του επαγγέλματος.
7. ΝΟΜΟΣ υπ' αριθ. 337 της 31 Μαΐου/4 Ιουν. 1947 Περί επεκτάσεως των περί Ιεροκηρύκων διατάξεων και εις την Νήσον Κρήτην και περί του τρόπου διαθέσεως των προσόδων της Μοναστηριακής περιουσίας Κρήτης. Κατηργήθη δια του άρθρ. 137 Νόμ. 4149/1961, πλην της παρ. 3 του άρθρ. 1 αυτού διατηρηθείσης εν ισχύϊ μόνον δια τας εκτός ( ) διατάξεις αυτής. 3.(Αι προς διορισμόν, προαγωγήν, μετάθεσιν και απόλυσιν, προτάσεις, τηρούμενων των λοιπών διατάξεων, γίνονται υπό της Ιεράς Συνόδου της Εκκλησίας της Κρήτης), αι αποδοχαί δε, οδοιπορικά έξοδα, νοσηλεία αυτών κλπ. καταβάλλονται υπό των οικείων περιφερειακών τοπικών Οργανισμών Διοικήσεως Μοναστηριακής περιουσίας Κρήτης.
80. ΑΠΟΦΑΣΙΣ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ ΟΙΚΟΝΟΜΙΚΩΝ Αριθ. 46683/6547 της 2/3 Απρ. 1975  (ΦΕΚ Β΄ 369) Περί καθορισμού Επιδόματος Υπαλλήλων υπηρετούντων εις Υπηρεσίας ΕΟΤ Εξωτερικού. Έχοντες υπ’όψει: α)Τας διατάξεις το Α.Ν. 1565/50 «περί συστάσεως ΕΟΤ», ως ούτος εκυρώθη, ετροποποιήθη και συνεπληρώθη μεταγενεστέρως. β)Το ύψος των αποδοχών των διπλωματικών και διοικητικών υπαλλήλων του Υπουργείου Εξωτερικών των υπηρετούντων εις το Εξωτερικόν. γ)Την διάταξιν της παρ. 4 του άρθρ. 5 του Ν.Δ. 3430/55 «περί τροποποιήσεως, συμπληρώσεως και καταργήσεως διατάξεως του ΕΟΤ και άλλων τινών διατάξεων». δ)Την διάταξιν της παρ. 4 του άρθρ. 2 του Ν.Δ. 216/ΦΕΚ/367/Α/7-12-74 περί υπαγωγής του ΕΟΤ εις το Υπουργείον Προεδρίας Κυβερνήσεως. ε)Την υπ’ αριθ. 227 απόφασιν του Δ.Σ. του Ελληνικού Οργανισμού Τουρισμού ληφθείσαν κατά την 6ην Συνεδρίασιν αυτού της 14ης Φεβρ. 1975. ς)Το υπ’ αριθ. 40987/6464/15-3-1975 έγγραφον του Γ.Λ. του Κράτους, αποφασίζομεν: 1.Καθορίζομεν από 1ης Μαρτ. 1975 το μηνιαίον επίδομα το παρεχόμενον εις τους υπαλλήλους του ΕΟΤ τους υπηρετούντας εις τα εν τω Εξωτερικώ Γραφεία αυτού, πέραν των τακτικών αποδοχών των, ίσον προς το εκάστοτε καταβαλλόμενον εις τους κατά Κατηγορίαν, ομοιοβάθμους των υπαλλήλους του Υπουργείου Εξωτερικών, αναλόγως του τόπου εις ον υπηρετεί ο υπάλληλος. 2.Προκειμένου περί εκτάκτων υπαλλήλων μη εχόντων βαθμολογικήν ή μισθολογικήν αντιστοιχίαν προς ένα των βαθμών της Διοικητικής ιεραρχίας θα χορηγήται το επιδομα το οποίον θ’ αντιστοιχή εις τον βασικόν μισθόν του βαθμού προς τον οποίον είναι μάλλον πλησιέστερος ο βασικός μισθός του εκτάκτου υπαλλήλου. 3.Το επίδομα τούτο συνυπολογίζεται δια την ημερησίαν εκτός έδρας αποζημίωσιν των υπαλλήλων τούτων κατά τας περιπτώσεις μετακινήσεώς των, δι’ εκτέλεσιν υπηρεσίας. Δεν συνυπολογίζεται τούτο εις τα δώρα Χριστουγέννων, Πάσχα και εις το επίδομα αδείας. Η παρούσα δημοσιευθήτω δια της Εφημερίδος της Κυβερνήσεως.
14. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ. 84401/13129 της 25 Οκτ./19  Νοεμ. 1962 (ΦΕΚ Β΄ 415) Περί προσαυξήσεως των εντός των πλοίων εκδιδομένων εισιτήριων. Έχοντες υπ’ όψιν: 1)Την ανάγκην προσαυξήσεως των εντός των πλοίων εκδιδομένων εισιτήριων επί τω τέλει αποφυγής επιβιβάσεως επί των πλοίων επιβατών μη εφοδιασμένων προηγουμένως δια κανονικών εισιτηρίων και πληρεστέρου ελέγχου του αριθμού των επιβιβαζομένων επιβατών και εξασφαλίσεως της τάξεως επί των πλοίων. 2)το από 8.10.62 Πρακτικόν της Επιτροπής Ναυλολογίου, ιδόντες τας διατάξεις του άρθρ. 9 του Νομ. 6059/34 ως ετροποποιήθη δια του άρθρ. 9 του Νομ. 756/48, αποφασίζομεν: Προσαυξάνομεν κατά 20% τα επί των επιβατηγών ακτοπλοϊκών πλοίων εκδιδόμενα εισιτήρια επιβατών πασών των θέσεων και δια πάσας τας ακτοπλοϊκάς γραμμάς της χώρας. Η παρούσα δημοσιευθήτω δια της Εφημερίδος της Κυβερνήσεως και κοινοποιηθήτω δεόντως.
16. ΑΠΟΦΑΣΗ ΥΠΟΥΡΓΟΥ ΑΙΓΑΙΟΥ Αριθ. ΔΔΟ/Φ.101.25/1419 της 16 Μαρτ./4 Απρ. 1994 (ΦΕΚ Β΄  231) Συγκρότηση Υπηρεσιακού Συμβουλίου του Υπουργείου Αιγαίου.
30. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 45 της 31 Ιαν. / 13 Φεβρ. 1990 (ΦΕΚ Α΄ 16) Ίδρυση εργαστηρίου Διδακτικής των ζωντανών Γλωσσών στο Τμήμα Γαλλικής Γλώσσας και Φιλολογίας της Φιλοσοφικής Σχολής του Πανεπιστημίου Θεσσαλονίκης και καθορισμός του εσωτερικού κανονισμού του.
35. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 75466 της 1/14 Αυγ. 1975 (ΦΕΚ Β΄  874) Περί εγγραφής άνευ εξετάσεων ομογενών και αλλοδαπών εις τα ΚΑΤΕ και λοιπάς Ανωτέρας Δημοσίας Σχολάς. Ήδη ισχύουν οι διατάξεις του άρθρ. 27 Νόμ. 1404/1983 (ΦΕΚ Α΄ 173) (κατωτ. αριθ. 93) σε συνδυασμό με τις διατάξεις του άρθρ. 3 Νόμ. 1351/1983 (ΦΕΚ Α΄ 56) (Τόμ. 31, σελ. 34,07).
28. ΑΝΑΓΚ. ΝΟΜΟΣ υπ’ αριθ. 204 της 20/20 Μαρτ. 1945 (ΦΕΚ Α΄ 63) Περί συστάσεως θέσεως Υφυπουργού παρά τω Υπουργείω Εμπορικής Ναυτιλίας. Κατηργήθη δια του άρθρ. 9 Νόμ. 3076/1954. Σελ. 10(α) Τεύχος 419-Σελ.30
68. ΠΡΑΞΗ ΥΠΟΥΡ. ΣΥΜΒ. υπ' αριθ. 43 της 7/7 Μαΐου 1990 (ΦΕΚ Α' 72) Επαναφορά στην ενέργεια αποστράτων αξιωματικών. Η ΠΥΣ αυτή ακυρώθηκε από την παρ. 2 άρθρ. 18 Νόμ. 1911/1990 (ΦΕΚ Α' 166), Τόμ. 36Δ, σελ. 1338,501, η οποία παρ. 2 στη συνέχεια καταργήθηκε από την παρ. 3 άρθρ. 1 Νόμ. 2171/1993 (ΦΕΚ Α' 204), (κατωτ. αριθ. 71).
60. ΝΟΜΟΘΕΤ. ΔΙΑΤΑΓΜΑ υπ’ αριθ. 277 της 10/15 Ιαν. 1974 (ΦΕΚ Α΄ 12) Περί προαγωγής του εν Φιλιππουπόλει της Βουλγαρίας Προξενείου της Ελλάδος εις Γενικόν Προξενείον.
4. ΝΟΜΟΘΕΤ. ΔΙΑΤΑΓΜΑ υπ’ αριθ. 354 της 22/29 Νοεμ. 1969 (ΦΕΚ Α΄ 251). Περί τροποποιήσεως του Ν.Δ. 3737/1957 «περί Ταμείου Προνοίας Κατωτέρων Πληρωμάτων Εμπορικού Ναυτικού». Άρθρ.1-2.(Αντικαθίστανται τα άρθρ. 6 και 18 Ν.Δ. 3737/1957, ανωτ. σελ. 723 επ.). Άρθρ.3.-Αι διατάξεις της υπ’ αριθ. 73453/932/ 20.9.1960 κοινής αποφάσεως των Υπουργών Οικονομικών και Εμπορικής Ναυτιλίας αι αφορώσαι τους πόρους του Ταμείου καταργούνται. Επίσης καταργούνται αι υπ’ αριθ. 394/1/6.2.1958, 47259/590/28.7.1962 και 28859/221/28.2.1968 κοιναί αποφάσεις των Υπουργών Οικονομικών και Εμπορικής Ναυτιλίας. Άρθρ.4.-Η ισχύς του παρόντος Ν.Δ/τος άρχεται από της δημοσιεύσεώς του εις την Εφημερίδα της Κυβερνήσεως. (Αντί για τη σελ. 729(β) Σελ. 729(γ) Τεύχος 1282 – Σελ. 85. 19.Ι.γ.3-4 Ταμείο Προνοίας Κατωτέρων Πληρωμάτων Ε.Ν. Ταμείο Προνοίας Κατωτέρων Πληρωμάτων Ε.Ν. 19.Ι.γ.4
10. ΝΟΜΟΣ υπ’ αριθ. 3803 της 21/24 Δεκ. 1957 Περί ρυθμίσεως ζητημάτων σχετιζομένων προς τα μονοπωλιακά είδη και άλλων τινών διατάξεων. Άρθρ.1.-Εξουσιοδοτείται ο Υπουργός των Οικονομικών όπως δια συμβάσεως συναφθησομένης μετά της Εταιρίας Διαχειρίσεως Υπεγγύων Προσόδων, μετονομασθησομένης εις Εταιρίαν Διαχειρίσεως των ειδών του Μονοπωλίου Ελληνικού Δημοσίου, παρατείνει την ισχύν της μεταξύ του Ελληνικού Δημοσίου και της εταιρίας ταύτης από 29 Αυγ. 1936 συμβάσεως περί διαχειρίσεως μονοπωλιακών ειδών, ως αύτη ισχύει μετά τας γενομένας τροποποιήσεις και συμπληρώσεις δια μεταγενεστέρων ειδικών συμβάσεων. Η παράτασις γενήσεται δια χρονικόν διάστημα δύο ετών από της λήξεως της προθεσμίας της τασσομένης δια της από 7 Απρ. 1938 συμβάσεως, ήτοι δια το μέχρι της 31 Δεκ. 1959 χρονικόν διάστημα και υπό τους ισχύοντας ιδίους όρους των εν ισχύϊ συμβάσεων. Η αμοιβή της εταιρίας δεν δύναται να ορισθή εις ποσόν ανώτερον των δρχ. 1.200.000 ετησίως. Δι’ ειδικού όρου τιθεμένου εν τη συμβάσει η εταιρία θα αναλάβη την υποχρέωσιν όπως μέχρι της 31 Μαρτ. 1958 προβή εις την ενέργειαν των νομίμων διατυπώσεων δια την αλλαγήν της επωνυμίας αυτής. Άρθρ.2.-Αι δυνάμει του παρόντος Νόμου συναφθησόμεναι μεταξύ του Ελληνικού Δημοσίου και της Εταιρίας Διαχειρίσεως Υπεγγύων Προσόδων συμβάσεις, αι κατ’ ακολουθίαν των συμβάσεων τούτων συνταχθησόμεναι πράξεις παρατάσεως του χρόνου διαρκείας της εταιρίας ταύτης και οι εις εκπλήρωσιν της επιβαλλομένης εις την εταιρίαν υποχρεώσεως περί αλλαγής της επωνυμίας της εκδοθησόμενοι νέοι μετοχικοί τίτλοι αυτής απαλλάσσονται των τελών χαρτοσήμου και οιουδήποτε άλλου τέλους ή δικαιώματος υπέρ του Δημοσίου ως και παντός φόρου ή εισφοράς υπέρ τρίτων. Άρθρ.3-4.-(Καταργήθηκαν από το άρθρ. 2 Π.Δ. 604/1985, ΦΕΚ Α΄ 215, τόμ. 28, σελ. 376,01). Άρθρ.5.-(Παρατίθεται εν τόμω 10 σελ. 134,09). Άρθρ.6.-(Παρατείνεται η προθεσμία του άρθρ. 15 του Ν.Δ. 3591/56, Τόμ. 15Β σελ. 70,36). Άρθρ.7.-Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως.
36. ΒΑΣΙΛΙΚΟΝ ΔΙΑΤΑΓΜΑ της 3/8 Δεκ. 1951 Περί εισαγωγής εις Δωδεκάνησον ενίων εκ των περί πόρων του Μ.Τ.Π.Υ. κειμένων διατάξεων.
13. ΒΑΣΙΛΙΚΟΝ ΔΙΑΤΑΓΜΑ της 17 Νοεμ./6 Δεκ. 1939 Περί τρόπου εκτελέσεως έργων παρ’ ιαματικαίς πηγαίς του Δημοσίου. Εκδίδεται κατά τα άρθρ.4 και 15 του Νόμ. 2188 περί ιαματικών πηγών (18.Δα.1) το άρθρ.2 του Α.Ν. 45 περί συστάσεως υφυπουργείου Τύπου και Τουρισμού κλπ. (18.Αα.1). Άρθρον μόνον.-Καθ’ ας περιπτώσεις, δια των διακηρύξεων περί εκμισθώσεως δημοσίων ιαματικών πηγών, το επί του Τύπου και Τουρισμού υφυπουργείον καθορίζει όπως αντί του καταβλητέου συνολικού μισθώματος ή μέρους τούτου, εκτελεσθώσιν εις την υπό εκμίσθωσιν ιαματικήν πηγήν έργα ή επισκευαί συντελούντα εις την πληρεστέραν λειτουργίαν αυτής, τα έργα ταύτα εκτελούνται πάντοτε κατά τας διατάξεις περί εκτελέσεως δημοσίων έργων. 18.Δ.β.10-13 Παραχώρηση ιαματικών πηγών
15. ΝΟΜΟΣ 6027 της 5/6 Φεβρ.1934 Περί προσθήκης διατάξεών τινων εις την νομοθεσίαν περί δήμων και κοινοτήτων. Αναφέρεται εις εισφοράς των Δήμων και Κοινοτήτων ως και οι: α)Α.Ν. της 19/21 Νοεμ.1935 περί επιβολής εις τους δήμους και κοινότητας των νομών Λαρίσης και Τρικκάλων ετησίας υποχρεωτικής εισφοράς υπέρ ΙΛΕΘ. β)Β.Δ. της 21/31 Ιουλ.1937 περί τρόπου καταβολής της εισφοράς του δήμου Θηβαίων και των κοινοτήτων της περιφερείας του Πρωτοδικείου Θηβών δια την λειτουργίαν του Πρωτοδικείου Θηβών. γ)Α.Ν.1208 της 23/28 Απρ.1938 περί συστάσεως θέσεων προσωπικού των διοικητικών υπηρεσιών και περί εισφοράς των δήμων και κοινοτήτων δια τας εκ ταύτης δημιουργουμένας δαπάνας. δ)Β.Δ. της 15 Αυγ./13 Σεπτ.1938 περί εισπράξεως της κατά τον Α.Ν.1208/1938 εισφοράς των δήμων και κοινοτήτων καταθέσεως εις την Τράπεζαν της Ελλάδος και αποδόσεως εις το Δημόσιον των πραγματοποιουμένων δαπανών. ε)Νόμ.1268 της 25 Φεβρ./15 Μαρτ.1944 περί υπολογισμού της κατά τον υπ’ αριθ.1208/1938 Α.Νόμον εισφοράς υπέρ δαπανών Διοικήσεως.
13. ΑΝΑΓΚ. ΝΟΜΟΣ υπ’ αριθ. 2155 της 13/21 Δεκ. 1939 Περί προσθήκης διατάξεως εις το άρθρ. 86 του νόμου «περί εισπράξεως των δημοσίων εσόδων και τροποποιήσεως τελωνειακών τινων διατάξεων». Άρθρ.4.-1.Τα προσόντα και ο τρόπος της προσλήψεως εις την τελωνειακήν υπηρεσίαντων δακτυλογράφων και ερευνητριών καθορίζονται δι’ αποφάσεων του Υπουργού των Οικονομικών. Επιτρέπεται να ανατίθενται καθήΣελ. 9 - 7 Οργανικές διατάξεις 30.Α.α.11-13 κοντα ερευνητριών εις διωρισμένας δακτυλογράφους και τανάπαλιν. 2.Ερευνήτριαι και δακτυλογράφοι διορίζονται αι έχουσαι συμπληρώσει το 20ον έτος της ηλικίας των και μη υπερβάσαι το 35ον αυτής. 3.Τελωνοφύλακες διορίζονται οι μη υπερβάντες το 30ον έτος της ηλικίας των. 4.Τελωνοσταθμάρχαι ή ισόβαθμοι, ως και άνδρες της τελωνοφυλακής κεκτημένοι προσόντα δια τον απ’ ευθείας διορισμόν εις θέσιν δοκίμου τελωνειακού υπελεγκτού, επιτρέπεται όπως προάγωνται ή μετατάσσωνται προαγόμενοι εις τον βαθμόν του τελωνειακού υπελεγκτού ως μόνιμοι τοιούτοι μετά γνώμην του οικείου υπηρεσιακού συμβουλίου, ανεξαρτήτως χρόνου υπηρεσίας. Βλ. και άρθρ.3 παρ. 4 Α.Ν. 2690/1940 (κατωτέρω αριθ. 14).
15. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 85177/4216 της 31 Μαΐου/17 Ιουν. 1957 Περί καθορισμού τέλους εκδόσεως αδειών κυκλοφορίας γεωργικών φαρμάκων. ΄Εχοντες ύπ’ όψει 1)το άρθρ. 32, εδάφ. ιδ΄ του Νόμ. 2147/52 «περί ελέγχου κυκλοφορίας των γεωργικών φαρμάκων» και 2)την σύμφωνον γνώμην της προβλεπομένης υπό του άρθρ. 30 του αυτού Νόμου Επιτροπής Ελέγχου Γεωργικών Φαρμάκων, περί ης το υπ’ αριθ. 23/4.57 πρακτικόν αυτής, αποφασίζομεν: Καθορίζομεν εις δραχ. 500 το τέλος εκδόσεως αδείας κυκλοφορίας γεωργικών φαρμάκων ή ανανεώσεως αυτής. Τούτο συμφώνως τω άρθρ. 17 του Νόμ. 2147/52 θα κατατίθηται υπό των αιτούντων την άδειαν κυκλοφορίας ή ανανεώσεως εις τον παρά τη Εθνική Τραπέζη Ελλάδος– Αθηνών λογαριασμόν του Μπενακείου Φυτοπαθολογικού Ινστιτούτου και εις υπομερίδα «Τέλη εκδόσεως αδειών κυκλοφορίας γεωργικών φαρμάκων». Η παρούσα δημοσιευθήτω εις την Εφημερίδα της Κυβερνήσεως.
90. ΝΟΜΟΘΕΤ. ΔΙΑΤΑΓΜΑ υπ’ αριθ. 388 της 8/19 Απρ. 1974 (ΦΕΚ Α' 104) Περί αντικαταστάσεως και συμπληρώσεως διατάξεών τινων του Ν.Δ. 3365/1955 «περί Κώδικος του Σώματος της Ελληνικής Χωροφυλακής». Άρθρ.1.-(Αντικαθίσταται η περίπτ. α' της παρ. 2, του άρθρ. 1 Ν.Δ. 3365/1955, ανωτ. αριθ. 67). Άρθρ.2.-(Αντικαθίσταται το άρθρ. 14 Ν.Δ. 3365/ 1955). Άρθρ.3.-Οπου εν τω κειμένω του Ν.Δ. 3365/1955 και εν τη κειμένη περί του Σώματος της Χωροφυλακής Νομοθεσία γίνεται χρήσις των όρων «Ελληνική Βασιλική Χωροφυλακή», «Βασιλική Χωροφυλακή», «Ο Αρχηγός Βασιλικής Χωροφυλακής», αντικαθίστανται, αντιστοίχως, δια των «Ελληνική Χωροφυλακή», «Χωροφυλακή», «Το Σώμα της Ελληνικής Χωροφυλακής», «Αρχηγείον Χωροφυλακής», «Αρχηγός Χωροφυλακής». Άρθρ.4.-Αι διατάξεις του άρθρ. 222 του Ν.Δ. 3365/1955, αι καταργηθείσαι δια του άρθρ. 47 παρ. 1 του Ν.Δ. 343/1969 «περί βαθμού και καταστάσεως εν γένει των Αξιωματικών των Σωμάτων Ασφαλείας», επαναφέρονται εν ισχύϊ από της καταργήσεώς των, εξαιρέσει των διατάξεων των εν τω αυτώ άρθρ. ε', ς' και ζ' περιπτώσεων. Άρθρ.5.-Η ισχύς του παρόντος, επιφυλασσομένων των διατάξεων του άρθρ. 4 αυτού, άρχεται από της δημοσιεύσεώς του δια της Εφημερίδος της Κυβερνήσεως.